Beskjære A4 til B5

I serien LaTeX-greier jeg for lenge siden snublet over, så har vi kommet til problemet med enkelt kunne beskjære B5 fra et A4-ark.

B5 er ofte det formatet en bruker når en skal lage en bok, kanskje spesielt relevant ved NTNU er doktoravhandlinger og kanskje master/hovedfagsoppgaver.

Sleng på b5paper istedenfor a4paper:

\documentclass[b5paper]{article}
\usepackage{hyperref}

Husk hyperref, som nevnt tidligere, slik at pdftex generer riktig geometri på PDF-fila.

Problemet er at det vil være veldig vanskelig å finne skrivere som har B5-papir, slik at resultatet er en utskrift som blir skalert/beskjært litt på måfå. For å unngå det vil en ha en PDF i A4-format, med beskjæringsmerker for B5. Til det kan en bruke pakken crop slik:

\documentclass[b5paper]{article}
\usepackage[a4,center,frame]{crop}

Når PDF-fila skal sendes til «trykking» så kan det være lurt å sjekke om de vil ha ting sentrert eller f.eks. opp i venstre hjørne og hvilke beskjæringsmerker som en vil ha. cross og frame berører B5-sidene og er noe f.eks. ikke vil ha på alle sidene fordi en da kan risikere at de havner innenfor når sidene blir beskjært.

Eks på B5, B5 på A4 med center & frame og tilslutt B5 plassert i øverste venstre hjørne uten merker på A4:

article-5-1Last ned

article-5-2Last ned

article-5-3Last ned